Кажуць, што вайна не скончыцца, пакуль, не пахаваны апошні салдат. Не. Яна не скончыцца, пакуль на зямлі застаецца хоць адно дзіця, якое бачыла вайну. Маленькія героі Вялікай вайны. Да вайны гэта былі звычайныя дзяўчынкі і хлопчыкі. Але прыйшоў час, і яны паказалі, якім вялікім можа стаць маленькае дзіцячае сэрца. На вайне дзяцей не бывае. Тыя, хто трапіў на вайну, павінен быў развітацца з дзяцінствам і разам з дарослымі стаць абаронцам Радзімы.